《长歌一首》
清代·章钟亮

丈夫七尺身昂藏，酒酣耳热神飞扬。脱帽露顶所不禁，吴侬入楚皆同乡。

座中在癖杜元恺，胸罗武库壁垒张。文坛元帅张子寿，词锋熊熊旗鼓当。

修仁只许谭风月，语入元妙参老庄。翩翩年少杨德祖，时出议论相颉颃。

方干补唇善谐谑，风流小杜亦清狂。诸君言语妙天下，千人辟易走且僵。

我无李白粲花舌，独有阮生盗酒肠。醉后狂歌颇自得，请浮大白倾三觞。

掷笔长啸出门去，白云红树恣徜徉。

作者简介：字恂斋，光绪甲午举人，著有墨稼卢诗草。邑志传文苑。